EkBass/fiwiki-20250220-pages-articles huggingface dataset:
Kota (Intia)

Kota () on kaupunki Rajasthanin osavaltiossa Intiassa. Kaupunki on osavaltion kolmanneksi suurin kaupunki asukasluvultaan, siellä asui 1 001 694 ihmistä vuonna 2011. Kaupunki sijaitsee Chambaljoen rannalla, Delhistä Gujaratiin kulkevan reitin varrella.Kaupungin kotisivu Se on perinteinen kauppapaikka, missä maataloustuotteet, tekstiilit ja metalliesineet ovat vaihtaneet omistajaa. == Lähteet == == Aiheesta muualla == Luokka:Rajasthanin kaupungit
Niko Luoma

Niko Luoma (Mikael Luoma; s. 20. lokakuuta 1970 Helsinki) on suomalainen valokuvataiteilija. Luoma on valmistunut Taideteollisesta korkeakoulusta 2003. Hän on opiskellut Yhdysvalloissa Bostonissa School of the Museum of Fine Artsissa 1998 ja New England School of Photographyssa 1995. Hänellä on ollut yksityis- ja yhteisnäyttelyjä Suomessa ja ulkomailla vuodesta 1995, muun muassa Saksassa Galerie Haus Schneiderissa vuodenvaihteessa 2007–2008.Photography Now Hänen töitään on julkisissa kokoelmissa muun muassa Suomen ja Ruotsin valtioiden kokoelmissa, Kiasman kokoelmassa, Kourin kokoelmassa, Emil Aaltosen museossa Tampereella, sekä yksityiskokoelmissa Euroopassa ja Yhdysvalloissa. Hän on tehnyt myös levynkansitaidetta, muun muassa Alamaailman vasarat -yhtyeen albumien kuvat ovat Luoman käsialaa.Vertigo Hänen kuviaan oli vuonna 2008 Kiasman näyttelyssä Kuvan jälkeenKuvan jälkeen. ==Lähteet== *Galleria Uusitalo Luokka:Suomalaiset valokuvaajat Luokka:Vuonna 1970 syntyneet Luokka:Elävät henkilöt
Nebelwerfer

Nebelwerfer () on saksalainen raketinheitin, joka kehitettiin 1930-luvulla ja jota käytettiin toisessa maailmansodassa erityisesti jalkaväkeä vastaan. Ensimmäisessä versiossa Nebelwerfer 41:ssä oli kuusi putkea, joista jokainen ampui 150 mm:n Wurfgranate 41 -raketteja enintään 6 800 metrin päähän. Myöhemmässä versiossa, Nebelwerfer 42:ssa oli 5 kappaletta 210 mm:n putkea, ja sen kantama oli 8 000 metriä. Pienikokoinen ja heikko Nebelwerfer ei vaikuttanut panssaroituihin kohteisiin, joten sitä käytettiin pääasiassa panssaroimattomia ajoneuvoja ja jalkaväkeä vastaan. Rakettien aiheuttama melu ja taivaalle piirtämä ”tulivana” toimivat tehokkaana psykologisena aseena. == Nebelwerfer Suomessa == Suomeen hankittiin Saksasta jatkosodan lopulla vuonna 1944 viisitoista kappaletta Nebelwerfer 41:tä, mutta niitä ei ehditty saada rintamakäyttöön jatkosodassa eikä Lapin sodassakaan muun muassa vetäjien puutteen vuoksi. Nykyään näistä viidestätoista Nebelwerferistä on jäljellä enää yksi, ja se on esillä Museo Militariassa Hämeenlinnassa. == Lähteet == *Lonesentry.com Nebelwerfer Luokka:Rakettiaseet Luokka:Heerin kalusto
Tähtisarja – 30 suosikkia (Seitsemän seinähullua veljestä)

Tähtisarja – 30 suosikkia on Seitsemän seinähullua veljestä -yhtyeen kokoelmalevy vuodelta 2008. Levy on osa Tähtisarja – 30 suosikkia -kokoelmalevysarjaa. == Kappaleet == === CD 1 === # # # # # # # # # # # # # # # === CD 2 === # # # # # # # # # # # # # # # == Katso myös == * Tähtisarja – 30 suosikkia -sarjan muut levyt. == Lähteet == Luokka:Vuoden 2008 kokoelma- albumit Luokka:Seitsemän seinähullun veljeksen albumit
Zebrahead (albumi)

Zebrahead on samannimisen yhtyeen debyyttialbumi, joka julkaistiin vuonna 1998. == Kappaleet == # # # # # # # # # # == Kokoonpano == * Justin Mauriello – rytmikitara, laulu * Ali Tabatabaee – laulu * Greg Bergdorf – soolokitara * Ben Osmundson – bassokitara * Ed Udhus – rummut ==Lähteet== == Aiheesta muualla == * Zebrahead discogs.com -sivustolla Luokka:Vuoden 1998 esikoisalbumit Luokka:Zebraheadin albumit
Sankt Pauli

pienoiskuva|Elbejoki ja Hampurin satamaa Sankt Pauli on kaupunginosa Hampurissa Saksassa. Siellä sijaitsee Saksan ehkä tunnetuin katu Reeperbahn, joka on Hampurin yöelämän keskus ja punaisten lyhtyjen alue. Sankt Paulissa on noin 27 000 asukasta (2002). Se sijaitsee aivan Elbe-joen rannalla Hampurin sataman läheisyydessä. 1600-luvun alussa alkoi Hampurin lähelle kehittyä esikaupunkiasutusta alueelle, jota kutsuttiin nimellä Hamburger Berg. Se sijaitsi Hampurin ja nykyisin siihen liitetyn Altonan kaupungin välissä. Vähitellen alueelle siirtyi Hampurin keskusta-alueelta teollisuutta, josta oli aiheutunut melu- ja hajuhaittoja. Myös köysiteollisuus siirtyi alueelle koska sen oli vaikeaa löytää kaupungista tilaa tuotannolleen. Tästä tulee Sankt Paulissa sijaitsevan Reeperbahnin nimi, suomeksi Köydenpunojankatu. Kaupunginosan nimeksi tuli myöhemmin Sankt Pauli siellä sijaitsevan kirkon mukaan. Sankt Paulilla on vuosisataiset perinteet yöelämän keskuksena, sillä läheinen satama toi paikalle lukemattomia merimiehiä. Aikoinaan laivojen lastaus saattoi kestää viikkoja jolloin merimiehillä oli runsaasti aikaa kulutettavanaan maissa. Tämän johdosta alueella prostituutio sai korostuneen aseman. Sankt Paulilla on huomattavat musiikilliset perinteet. Muun muassa The Beatles asui ja esiintyi siellä ennen kuuluisuuttaan ja alue tunnetaan muun muassa saksalaisen punk-liikkeen tyyssijana. Suomalaisessa populaarikulttuurissa Sankt Paulin on tehnyt tunnetuksi Irwin Goodman kappaleellaan ”St. Pauli ja Reeperbahn”. Sankt Pauli on myös tunnettu kulttimaineeseen nousseesta jalkapalloseurastaan FC St. Pauli. Luokka:Hampurin kaupunginosat
Satahanka

Satahanka on 4–6 vuoden välein järjestettävä kansainvälinen meripartiotapahtuma, jonka järjestää Suomen Partiolaiset — Finlands Scouter ry. Satahanka-leirit kestävät tyypillisesti viikon. Vuodesta 1955 järjestetty tapahtuma on meripartiolaisille tärkeä ja keskeinen tapahtuma. Vuonna 2008 järjestetyn Satahanka XI -leirin teemana oli merelliset ammatit. Leiriläiset pääsivät merelle isoilla purjeveneillä, kevytveneillä, kanooteilla ja moottorialuksilla. Satahanka leireillä toimitaan Suomen Partiolaisten ikäkausissa: Tarpojissa, Samoajissa ja Vaeltajissa. Suomen Partiolaisten valtakunnallinen Satahanka XII -leiri järjestettiin vuonna 2013 Kustavissa, Lootholman leirintäalueella, noin 70 km Turusta. Kansainvälinen Satahanka XIII järjestetään kesällä 2018 Loviisan merellisessä Rönnäsissä Suomenlahden rannalla. Leiriä korostetaan nyt vahvasti myös ei vielä partiossa oleville. Leiriohjelmaa on luvassa niin merellä kuin maalla. == Satahanka-leirit == Tapahtuma Aika Paikka Satahanka XIII 30.7.–6.8.2018 Rönnäs, Loviisa Satahanka XII 29.7.–5.8.2013 Lootholma, Kustavi Satahanka XI 28.7.–4.8.2008 Ahtela, Sauvo Satahanka X 24.–31.7.2002 Hanko, Syndalen Satahanka IX 1.–8.8.1998 Bomarsund, Ahvenanmaa Satahanka VIII 1992 Paasivesi, Saimaa Satahanka VII 1987 Pihlus, Rauma Satahanka VI 1982 Öjn, Parainen Satahanka V 1978 Kyläniemi, Saimaa Satahanka IV 1973 Bänö-ö, Ahvenanmaa Satahanka III 1968 Pähkinäinen, Rymättylä Satahanka II 1960 Itä-Villinki, Helsinki Satahanka I 1955 Mustfinnö, Parainen == Lähteet == == Aiheesta muualla == * Satahanka-kotisivut * Satahanka PartioWikissä Luokka:Suomen tapahtumat Luokka:Partio Suomessa Luokka:Partiotapahtumat
Felix Leiter

Felix Leiter on kuvitteellinen CIA-agentti James Bond -elokuva- ja kirjasarjoissa. Leiter auttaa usein Bondia tämän tehtävissä. Hänet tunnetaan Bondin parhaana ystävänä. == Rooli == Ensimmäistä kertaa Leiter esiintyy elokuvassa Salainen agentti 007 ja tohtori No, jossa hahmoa esittää Jack Lord. Elokuvassa 007 ja lupa tappaa Leiter on lähellä kuolemaa, mutta Bond pelastaa tämän. Pierce Brosnanin James Bond -elokuvissa Felix Leiter ei esiinny ollenkaan, vaan häntä tuuraa CIA-agentti Jack Wade, jota esittää Joe Don Baker. Leiter tekee paluun elokuvassa Casino Royale, jossa häntä esittää Jeffrey Wright. Elokuvassa 007 No Time to Die Leiteriä ammutaan kuolettavasti ja hänen ruumiinsa uppoaa mereen laivan mukana. == Esittäjät elokuvissa == Vuosi Elokuva Esittäjä 1962 Salainen agentti 007 ja tohtori No Jack Lord 1964 007 ja Kultasormi Cec Linder 1965 Pallosalama Rik Van Nutter 1971 Timantit ovat ikuisia Norman Burton 1973 Elä ja anna toisten kuolla David Hedison 1983 Älä kieltäydy kahdesti Bernie Casey 1987 007 vaaran vyöhykkeellä John Terry 1989 007 ja lupa tappaa David Hedison 2006 Casino Royale Jeffrey Wright 2008 007 Quantum of Solace Jeffrey Wright 2021 007 No Time to Die Jeffrey Wright == Esiintymiset Ian Flemingin kirjoissa == Vuosi Kirjat 1953 Casino Royale 1954 Elä ja anna toisten kuolla 1956 Timantit ovat ikuisia 1959 007 ja Kultasormi 1961 Pallosalama 1965 007 ja kultainen ase Luokka:Kuvitteelliset salaiset agentit ja vakoojat Luokka:James Bond -hahmot
Henri Häkkinen

Henri Mikael Häkkinen (s. 16. kesäkuuta 1980 Joensuu) on suomalainen kapteeni, kivääriampuja ja olympiamitalisti. Hän edustaa Joensuun Ampujia. Häkkinen on koulutukseltaan sotatieteiden maisteri ja toimii upseerina Riihimäen Viestirykmentissä (1. Viestikomppanian päällikkönä). Olympialajissa 10 metrin ilmakiväärissä Häkkinen ampui EM-hopeaa Deauvillessa 2007. Hän hävisi kultaa voittaneelle Konstantin Prihodtšenkolle reilun pisteen. Häkkinen ampui peruskilpailussa tuloksen 596, jolla varmisti olympiapaikan Pekingiin 2008. Pekingissä Häkkinen sai olympiapronssimitalin 10 metrin ilmakivääriammunnassa. Hän johti peruskilpailun jälkeen mutta putosi pronssille finaalikierroksilla. Kymmenen laukausta sisältäneessä finaalissa intialainen Abhinav Bindra ohitti Häkkisen seitsemännellä kierroksella ja voitti kultaa. Viimeisellä kierroksella Häkkisen ohitti vielä Kiinan Zhu Qinan. Häkkisen mitali on Suomen 20. ammunnan olympiamitali. Häkkinen palkittiin Läpimurto-kategoriassa vuoden 2009 Suomen urheilugaalassa. ==Ennätykset== Laji Ennätys Ennätys Päivä Paikka Paikka Yleisen sarjan 10 m ilmakivääri SE 600 16.2.2008 Pieksämäki Joukkue SM Yleisen sarjan 10 m ilmakivääri FSE 702.4 5.2.2006 Hankasalmi Yleisen sarjan 300 m vakiokivääri, 3×20 SE 588 25.8.2007 Hamina SM Yleisen sarjan 300 m vapaakivääri, 60 SE 600 30.8.2008 Oulu SM 300 m kiväärin pika-ammunta, 3×20 SE 576 30.8.2008 Århus, Tanska NMSC SE = Suomen ennätys, FSE = Finaali Suomen ennätys, SM = Suomen mestaruuskilpailut SE = Suomen ennätys, FSE = Finaali Suomen ennätys, SM = Suomen mestaruuskilpailut SE = Suomen ennätys, FSE = Finaali Suomen ennätys, SM = Suomen mestaruuskilpailut SE = Suomen ennätys, FSE = Finaali Suomen ennätys, SM = Suomen mestaruuskilpailut SE = Suomen ennätys, FSE = Finaali Suomen ennätys, SM = Suomen mestaruuskilpailut SE = Suomen ennätys, FSE = Finaali Suomen ennätys, SM = Suomen mestaruuskilpailut ==Lähteet== == Aiheesta muualla == *Henri Häkkisen urheilijaprofiili Luokka:Suomalaiset ampujat Luokka:Suomalaiset upseerit Luokka:Suomalaiset olympiamitalistit Luokka:Vuonna 1980 syntyneet Luokka:Elävät henkilöt
Mikael Konttinen

Mikael Konttinen (s. 23. helmikuuta 1984 Sollentuna, Ruotsi) on suomalainen laulaja. Konttinen syntyi Ruotsissa mutta varttui Suomen Pylkönmäellä. Nykyisin hän asuu Helsingissä. Konttinen on harrastanut musiikkia ja laulamista pienestä pitäen ja opiskellut Helsingin ammattikorkeakoulun pop/jazz-musiikin koulutusohjelmassa. Vuonna 2006 Konttinen lauloi Seinäjoen Tangomarkkinoiden finaalissa. Varusmiespalvelusaikanaan hän esiintyi solistina useissa Puolustusvoimien varusmiessoittokunnan esityksissä, ja tätä kautta hänet löydettiin laulamaan Suomen itsenäisyyspäivän linnanjuhliin vuonna 2006. Hän teki tällöin vaikutuksen linnan kutsuvieraisiin ja yli kahteen miljoonaan televisionkatselijaan. Juhlien jälkeen Konttinen sai levytyssopimuksen, ja hänen debyyttialbuminsa ilmestyi keväällä 2008. Konttisen musiikkityylissä on elementtejä iskelmästä ja popmusiikista, ja häntä kiinnostaa vanha tanssiorkesteritraditio. Kaksi jo julkaistua singleä Pilvet ja Kerran ovat menestyneet radiokanavilla hyvin. Konttinen oli mukana vuoden 2008 Euroviisu- karsinnoissa Kerkko Koskisen säveltämällä kappaleella ”Milloin”. Hän pääsi alkukarsinnoista Suomen finaaliin, muttei tullut valituksi loppukilpailuun Belgradiin. Konttinen valmistui tammikuussa 2011 liikennelentäjäksi Suomen Ilmailuopistosta. Konttinen on myös ryhtynyt lauluntekijäksi, sillä osa soolotuotannon kappaleista on Mikaelin säveltämiä. Lisäksi hän on säveltänyt joitakin kappaleita myös Gugille. Lisäksi Mikael on tehnyt yhteistyötä myös naisartistien kanssa, esimerkiksi Mikaelilla oli oma musiikkisarja nimeltään Mikaelin Naiset, jossa eri naisartistit esittävät Mikaelin kanssa itselleen tärkeitä kappaleita. == Albumit == * * *Hurmaavia aamuja (Universal, 2016) == Lähteet == == Aiheesta muualla == * Mikael Konttisen viralliset kotisivut * Luokka:Suomalaiset iskelmälaulajat Luokka:Suomalaiset säveltäjät Luokka:Vuonna 1984 syntyneet Luokka:Elävät henkilöt
Adolf Fischer

Adolf Fischer (23. heinäkuuta 1893 Schwerte/Ruhr – 1947 Belgrad) oli saksalainen kenraalimajuri toisen maailmansodan aikana. Hän liittyi keisarillisen Saksan armeijaan 2. elokuuta 1914 ensimmäisen maailmansodan alussa. Ennen toista maailmansotaa hän palveli Wehrmachtin 88. jalkaväkirykmentissä ja hänet ylennettiin everstiluutnantiksi 1. kesäkuuta 1938. Vuonna 1941 hänet ylennettiin everstiksi, ja hän toimi sodan alettua ensin 1. jalkaväkirykmentin ja sitten 459. jalkaväkirykmentin komentajana. Hänet palkittiin ansioistaan ritariristillä ja kultaisella Saksan ristillä. Vuonna 1944 hän sai komentoonsa 367 jalkaväkidivisioonan, ja 1. syyskuuta samana vuonna hän oli koko taisteluryhmä Sud-Ostin kenraalimajuri. Hän otti joukkoineen osaa taisteluun Titon partisaaneja vastaan Balkanilla. Sodan jälkeen hän joutui Jugoslaviaan sotavankeuteen, jossa hänet tuomittiin kuolemaan sotarikoksista. Hänet teloitettiin ampumalla Belgradissa vuonna 1947. == Aiheesta muualla == *http://www.feldgrau.com/search- officers2.php?ID=485 Luokka:Saksalaiset kenraalit Luokka:Saksalaiset teloitetut Luokka:Sotarikoksista teloitetut Luokka:Vuonna 1893 syntyneet Luokka:Vuonna 1947 kuolleet
Mega Man (Game Boy)

Mega Man I (myös Mega Man: Dr. Wily's Revenge, Japanissa Rockman World, ) on Capcomin vuonna julkaisema tasohyppelypeli Game Boylle. Peli sisältää paljon samaa materiaalia kuin Nintendo Entertainment System -konsolin Mega Man- ja Mega Man 2 -pelit, vaikkakin hieman pienemmässä mittakaavassa laitteen rajoitetun kapasiteetin vuoksi. ==Aiheesta muualla== * * Mega Man I MMHP.net- sivustolla Luokka:Vuoden 1991 videopelit (Gameboy) Luokka:Game Boy -pelit
Theodor Fischer (sotilas)

Theodor Fischer (19. joulukuuta 1888 – 1949) oli saksalainen kenraalimajuri toisen maailmansodan aikana. Hän oli syntynyt Stuhmissa Länsi-Preussissa. Hän liittyi keisarillisen Saksan armeijaan keväällä 1909 ja palveli 150. jalkaväkirykmentissä vuonna 1910. Ennen toista maailmansotaa hänet ylennettiin everstiluutnantiksi natsien valtaamassa Wehrmachtissa vuonna 1935, ja everstiksi 1. elokuuta 1938. Toisen maailmansodan alussa hän oli 328. jalkaväkirykmentin komentaja. Hänet ylennettiin kenraalimajuriksi 1. elokuuta 1942, ja hän oli Führer-divisioonan komentajana kesällä 1944. Hän osallistui Balkanilla taisteluun Titon partisaaneja vastaan, ja syyllistyi alueella julmuuksiin monien muiden saksalaiskomentajien tapaan. Hänet tuomittiin sodan jälkeen Belgradissa kuolemaan sotarikoksista ja teloitettiin vuonna 1949. == Aiheesta muualla == *http://www.feldgrau.com/search-officers2.php?ID=492 Luokka:Saksalaiset kenraalit Luokka:Saksalaiset teloitetut Luokka:Sotarikoksista teloitetut Luokka:Vuonna 1888 syntyneet Luokka:Vuonna 1949 kuolleet
Mega Man 2 (Game Boy)

Mega Man 2 (Japanissa Rockman World 2) on Capcomin vuonna julkaisema tasohyppelypeli Game Boy -pelikonsolille. Peli muistuttaa Nintendo Entertainment System -pelikonsolin Mega Man 2- ja Mega Man 3 -pelejä. == Aiheesta muualla == * * Mega Man II MMHP.net-sivustolla 2 (Game Boy) Luokka:Game Boy -pelit Luokka:Vuoden 1991 videopelit
Sophie Oda

Sophie Tamiko Oda (s. 23. lokakuuta 1991 San Francisco, Kalifornia, Yhdysvallat) on yhdysvaltalainen näyttelijä, jonka tunnetuin rooli on Barbara Brownstein sarjassa Zackin ja Codyn viiden tähden elämää. Hän näytteli sarjassa kymmenen jaksoa vuodesta 2005 vuoteen 2008. Hän sai ehdokkuuden parhaasta vierailevasta nuoresta näyttelijästä Young Artist Awardsissa roolistaan. Hän on näytellyt myös sarjan spin-offissa Viiden tähden merielämää yhden jakson. Ennen tv-uraansa hän näytteli muutamissa pienissä elokuvarooleissa. Hänen äidinkielensä on japani, mutta hän osaa puhua myös englantia ja ranskaa. ==Aiheesta muualla== * Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Kansallissosialistinen black metal

Kansallissosialistinen black metal () on black metalin alasuuntaus, jonka sanoitukset perustuvat kansallissosialismiin ja aatteen mukaisiin ihanteisiin. NSBM-käsitettä käytetään yleensä niistä yhtyeistä, joiden sanoituksiin sisältyy antisemitismiä, rotuerottelun kannatamista, diktatuurin ja arjalaisuuden ihannointia kansallissosialistien käyttämässä mielessä. NSBM:n ajatellaan useimmiten saaneen alkunsa Burzum-yhtyeestä. Yhtyeen ainut jäsen Varg Vikernes ei pidä itseään kansallissosialistina, mutta hän on todennut sillä olevan parempi sanoma, kuin "seksiä, huumeita ja rock'n'rollia". NSBM pitää kansallissosialismia vaihtoehtona liberaalille yhteiskunnalle. NSBM- yhtyeet vastustavat sanoituksissaan kaikkea juutalais-kristillistä ja painottavat antisemitismiä.http://www.nsbm.org/ National Socialist Black Metal. == NSBM:ia soittavia yhtyeitä == * Absurd (Saksa) * Branikald (Venäjä) * Forest (Venäjä) * Gestapo 666 (Ranska) * Goatmoon (Suomi) * Hammer (Suomi) * Infernum (Puola) * Nokturnal Mortum (Ukraina) * Der Stürmer (Kreikka) * Thunderbolt (Puola) * Veles (Puola) * Wotanorden (Yhdysvallat) ==Lähteet== ==Aiheesta muualla== * NSBM.org Luokka:Alt-right Luokka:Antisemitismi Luokka:Black metalin alalajit Luokka:Kansallissosialismi
Rhein-Sieg-Kreis

Rhein-Sieg-Kreis on piirikunta Nordrhein-Westfalenin osavaltion eteläosassa Saksassa. Piirikunta kuuluu Kölnin hallintopiiriin, ja sen keskuskaupunkina toimii Siegburg. Piirikunta on pinta-alaltaan 1 153 neliökilometrin suuruinen, ja sen asukasluku oli 608 335 vuoden 2022 lopussa. Piirikunta ympäröi Bonnin kaupunkia. == Hallinnollinen jako == Rhein-Sieg-Kreisiin kuuluu 19 kuntaa, joista 11 on kaupunkeja. === Kaupungit === * Bad Honnef * Bornheim (Rheinland) * Hennef (Sieg) * Königswinter * Lohmar * Meckenheim * Niederkassel * Rheinbach * Sankt Augustin * Siegburg * Troisdorf === Kunnat === * Alfter * Eitorf * Much * Neunkirchen-Seelscheid * Ruppichteroth * Swisttal * Wachtberg * Windeck ==Lähteet== == Aiheesta muualla == * Piirikunnan verkkosivusto *
Gerhard Flesch

Gerhard Friedrich Ernst Flesch (8. lokakuuta 1909 – 28. helmikuuta 1948) oli natsien poliisijohtaja Norjassa toisen maailmansodan aikana. Hänet teloitettiin norjalaisten vastarintamiesten tappamisesta ja kiduttamisesta. Hän oli arvoltaan SS-Obersturmbannführer. Hän oli syntynyt Posenissa, Posenin provinssissa Saksan keisarikunnassa. Hänestä tuli Saksan kansallissosialistisen työväenpuolueen jäsen vuonna 1933. Vuonna 1934 hän valmistui lakiopinnoistaan ja 1936 Reinhard Heydrich nimitti hänet Gestapoon missä hän hallinnoi natsi-Saksan uskonnollisia salaisuuksia. Vuonna 1938 hän otti osaa natsien marssille Sudeettimaahan, ja 1939 Böömin ja Määrin miehitykseen, ja hänet nimitettiin myöhemmin gauleiter Fritz Sauckelin poliittiseksi neuvonantajaksi Thüringeniin. Sodan sytyttyä syyskuussa 1939 hänestä tuli Einsatzkommandon johtaja Poznańiin (Saksaksi Posen). 1940 hän liittyi 3. SS-divisioona Totenkopfiin heidän marssiessaan Ranskaan. Hän oli arvoltaan Regierungsrat ja SS-Sturmbannführer huhtikuussa 1940, kun hänet lähetettiin Norjaan. Hänen ensimmäinen työnsä Norjassa oli SIPO:n ja SD:n komentajan virka Bergenissä. 11. lokakuuta 1941 hänet nimitettiin Sicherheitspolizein SD:n komentajaksi Trondheimiin. Alueen komentajana hän oli myös Falstadin keskitysleirin päällikkö Trondheimin ulkopuolella sekä Trondheimin vankiloiden johtaja. Hän sai Obersturmbannführerin arvon ja sai Oberregierungsratin tittelin ansioistaan. Hänen lähin esimiehensä oli Heinrich Fehlis. 8. toukokuuta 1945 hän pakeni Trondheimista kultaharkko laukussaan. Hänen pakonsa epäonnistui ja hänet saatiin kiinni sekä tuotiin poliisisaattuessa takaisin. Hänet tunnettiin pahamaineisena kiduttajana, ja hän teloitti monia vastarintamiehiä ilman mitään oikeudenkäyntiä. Sodan jälkeen vuonna 1946 hänet tuomittiin oikeudessa teloitettavaksi ampumalla kidutuksista ja murhista. Teloitus toimeenpantiin keskiyöllä Kristianstenin linnoituksessa 28. helmikuuta 1948. Ennen teloitusta Flesch huusi viimeisiksi sanoikseen ”Heil Hitler”. == Aiheesta muualla == *Oikeudenkäyntipöytäkirjoja *http://www.kildenett.no/ordbok/Gerhard%20Flesch Luokka:SS-sotilaat Luokka:Saksalaiset teloitetut Luokka:Sotarikoksista teloitetut Luokka:Vuonna 1909 syntyneet Luokka:Vuonna 1948 kuolleet
Max Koegel

pienoiskuva|Max Koegel Otto Max Koegel (16. lokakuuta 1895 Füssen – 26. kesäkuuta 1946 Nürnberg) oli saksalainen keskitysleirikomendantti toisen maailmansodan aikana. Hän liittyi SS:ään vuonna 1932 ja hänestä tuli Dachaun keskitysleirikomentajan adjutantti vuonna 1937. Vuodesta 1938 vuoteen 1942 hän oli ensimmäinen johtaja (hallintojohtaja) ja sitten naisten työleirin komentaja Lichtenburgissa Ravensbrückissa. Arvoltaan hän oli SS- Sturmbannführer. 1942 hän oli Majdanekin tuhoamisleirin päällikkö ja osallistui kaasukammioiden rakentamiseen leirille. 1943–1945 hän oli Flossenbürgin keskitysleirin komendantti. Sodan jälkeen hänet vangittiin, ja hän teki itsemurhan vankilassa vuonna 1946. Luokka:SS-sotilaat Luokka:Sotarikoksista syytetyt Luokka:Holokaustin toteuttamiseen osallistuneet Luokka:Vuonna 1895 syntyneet Luokka:Vuonna 1946 kuolleet
Ajmer

Ajmer () on kaupunki Rajasthanin osavaltiossa Intiassa. Vuoden 2011 väestönlaskennan mukaan siellä oli 542 580 asukasta, mikä teki siitä osavaltion viidenneksi suurimman kaupungin. Kaupunki sijaitsee Aravallivuorten keskellä noin 500 metrin korkeudessa. Ajmer on rautateiden risteyasema ja vilkas kauppapaikka. A view of ajmer city.jpg|Näkymä kaupunkiin == Lähteet == == Aiheesta muualla == Luokka:Rajasthanin kaupungit
Hægebostad

Hægebostad on Norjan kunta Agderin läänin sisämaassa. Sen rajanaapureita ovat lännessä ja pohjoisessa Kvinesdal, idässä Åseral ja etelässä Lyngdal. Kunnan puolentoistatuhannen asukkaan lisäksi siellä on noin 800 huvilaa. Kunnan läpi kulkee etelä-pohjoissuunnassa Lygna-joki, minkä lisäksi siellä sijaitsee 988 pientä järveä ja lampea. Kunnan luonnossa voi törmätä hirviin, majaviin, peuroihin, jäniksiin, riekkoihin, kotkiin ja ilveksiin. Kunnan pohjoisosassa on Norjan eteläisin villiporokanta. Tie numero 42 menee kunnan läpi itä- länsisuunnassa ja 43 yhdistää kunnan E 39-tiehen. Snartemon rautatieasema on osa Sørlandsbanen-rautatietä. Se sijaitsee kahden maan pisimmän rautatietunnelin välissä, jotka ovat Kvinesheitunnelen ja Hægebostadtunnelen. Nykyinen kunta koostuu aiemmista Hægebostadin ja Eikenin kunnista, jotka yhdistyivät 1963. Ne olivat yhdessä myös 1837–1915, mutta omia kuntiaan 1916–1962. Hægebostadissa sijaitsee Norjan ilmatieteen laitoksen säätutka. Hægebostad krirke.jpg|Hægebostadin kirkko Snartemo-sword-hilt.jpg|Kunnan alueelta Snartemosta vuonna 1933 löydetty miekka 500-luvulta. == Lähteet == ==Aiheesta muualla== *
Balmerin sarja

Balmerin sarja tai Balmerin viivat on yksi kuudesta nimetystä sarjasta, jotka kuvaavat vetyatomin emissiospektrin spektriviivoja. Balmerin sarja on näistä ainoa, jossa aallon­pituudet ovat näkyvän valon aallon­pituus­alueella. Balmerin sarja käsittää sen spektrin, joka aiheutuu elektronin siirtymisestä vetyatomin korkeammilta viritystiloilta toiseen stationaariseen tilaan. Tällöin vetyatomi emittoi fotonin, jolloin näkyvän valon alueella vedyn lähettämä spektri sisältää neljää aallonpituutta (410 nm, 434 nm, 486 nm, 656 nm). Mitä ylemmältä energiatasolta elektroni tippui, sitä pienempi on emittoituneen fotonin aallonpituus. Sarja lasketaan Balmerin lain avulla, joka on Johann Balmerin vuonna 1885 keksimä empiirinen kaava. Kun vetyatomissa elektroni laskeutuu energiatasolta n energiatasolle 2, voidaan emittoituneen fotonin aallonpituuden \lambda suhteen esittää yhtälö :\frac{1}{\lambda} = R \Big(\frac{1}{2^2} - \frac{1}{n^2}\Big), missä R \approx 1{,}097 \cdot 10^7 \textrm{m}^{-1} on Rydbergin vakio. Balmerin sarja sai teoreettisen selityksensä, kun Niels Bohr vuonna 1913 esitti Bohrin atomimallin. Sen mukaan tämä säännön­mukaisuus johtuu elektronin energian kvantittumisesta. Balmerin sarjaan kuuluvien lisäksi vety­atomilla on todettu olevan muitakin spektri­viivoja, mutta ne ovat näkyvän valon aallon­pituus­alueen ulko­puolella. Niissä kaikissa aallonpituudet saadaan lausekkeesta ­:\frac{1}{\lambda} = R \Big(\frac{1}{n_1^2} - \frac{1}{n_2^2}\Big), missä n1 ja n2 ovat kokonaislukuja. Luvun n1 mukaan nämä ryhmitellään nimettyihin sarjoihin, jotka ovat: * Lymanin sarja, jossa n1 = 1 * Balmerin sarja, jossa n1 = 2 * Paschenin sarja, jossa n1 = 3 * Brackettin sarja, jossa n1 = 4 * Pfundin sarja, jossa n1 = 5 Lymanin sarjan spektriviivojen aallonpituudet ovat ultraviolettialueella, Balmerin sarjan näkyvän valon alueella, muiden infrapuna-alueella. ==Lähteet== Luokka:Atomifysiikka Luokka:Spektroskopia
Muumipeli

Muumipeli () on Tove Janssonin Muumi-maailmaan perustuva lautapeli. Muumipelin suunnitteli alun perin Lars Jansson 1950-luvun lopulla, ja Tove Jansson piirsi alkuperäisen pelilaudan. Koska alkuperäinen piirros katosi myöhemmin, Lars Jansson piirsi pelilaudan uudelleen 1970-luvun lopulla julkaistuun toiseen versioon. Kolmas versio ilmestyi 1980-luvun lopussa.Juhani Tolvasen esipuhe kirjassa Muumipeikko 20, WSOY 1995. Muumipelistä julkaistiin vuonna 1998 uusi versio. Pelin tarkoitus on löytää Muumitalon hillokellarin avain, jonka Muumimamma on kadottanut. Pelin mukaan ”voittajan tulisi saada oikeudenmukaisuuden nimissä hillovoileipä”. ==Lähteet== == Aiheesta muualla == * Martinexin kuvaus Muumipelistä * Muumipelin kuvaus Boardgamegeekissä Luokka:Muumit Luokka:Lasten lautapelit Luokka:Kilpajuoksulautapelit
Rohtak

Rohtak (, ) on kaupunki Haryanan osavaltiossa Intiassa. Kaupunki sijaitsee noin 70 kilometriä luoteeseen maan pääkaupungista New Delhistä. Kaupungissa asui 373 133 ihmistä vuonna 2011 väestönlaskennan mukaan. Rohtakin liepeillä on raunioita, jotka viittaavat asutukseen Indus-kulttuurin ajoilta asti. Rohtak on yhdistetty myös Mahabharatassa mainittuun Rohitikan kaupunkiin. Kušana-valtakunnan ajoilta on löydetty taitavasti kaiverrettu leijonien koristama pylvään pää.Rohtak:PLaces of interest Kaupungissa toimii Maharshi Dayanand -yliopisto, joka on perustettu 1976. Maharshi Dayanand University == Lähteet == == Aiheesta muualla == * http://rohtak.nic.in/ Luokka:Haryanan kaupungit
M/S Jan Heweliusz

M/S Jan Heweliusz oli puolalaisen Polskie Linie Oceaniczne -yhtiön omistama ro-ro-matkustajarahtialus. Alus oli rakennettu vuonna 1977 Trosvik Verkstedin telakalla Brevikissä Norjassa. Laivan matkustajakapasiteetti oli 36, ja kaikille matkustajille oli oma hyttipaikka. Jan Heweliusz kaatui ja upposi 14. tammikuuta 1993 Itämerellä Puolan Świnoujścien ja Ruotsin Ystadin välillä. Onnettomuudessa kuoli 54 ihmistä. Jan Heweliuszin sisaralus on vuonna 1974 rakennettu M/S Mikolaj Kopernik. == Käyttöhistoria == 29\. tammikuuta 1977 alus laskettiin vesille, ja heinäkuussa se luovutettiin puolalaisen Polskie Linie Oceanicznen omistukseen, joka rekisteröi sen Puolan lipun alle. Alus sai nimen Jan Heweliusz astronomi Johannes Heveliuksen () mukaan. Kotisatamaksi tuli Gdynia. Tämän jälkeen alus aloitti liikennöinnin reitillä Świnoujście–Ystad. Elokuussa 1977 alus törmäsi laituriin Ystadissa. Törmäyksestä aiheutui laituriin vaurioita noin kymmenen metrin matkalta. Elokuussa 1978 alus sai 45 asteen kallistuman ja ajoi karille mutta pelastui. Maaliskuussa 1982 aluksen ollessa merellä tuli aluksen koneisiin vikaa. 19\. elokuuta 1982 Jan Heweliusz kaatui Ystadin satamassa lastinaan muun muassa seitsemän vaunullista sementtiä. Onnettomuudessa loukkaantui kolme miehistön jäsentä. Alus saatiin seuraavien päivien aikana pelastettua ja hinattua telakalle korjaustöitä varten. Marraskuussa alus palasi jälleen liikenteeseen, mutta vielä saman kuukauden aikana se törmäili jälleen; tällä kertaa Ystadin aallonmurtajaan. Jälleen alus joutui telakalle muutamaksi päiväksi. 23. tammikuuta 1983 kaksi huonosti kiinnitettyä rekkaa pääsi kaatumaan aluksella, ja miehistö joutui kamppailemaan aluksen vakauttamiseksi. 8. syyskuuta 1986 erään rekan kylmäkone syttyi palamaan, ja tuli pääsi leviämään viiteen muuhunkin rekkaan, minkä jälkeen 23 matkustajaa ja osa miehistöstä pelastautuivat aluksesta pelastusveneellä. Osa miehistöstä jäi sammuttamaan paloa, ja lopulta palo sammui ja alus meni telakalle korjattavaksi. === Uppoaminen === 13\. tammikuuta 1993 kello 23.30 Jan Heweliusz lähti Świnoujściesta kohti Ystadia mukanaan muun muassa 34 matkustajaa, 29 miehistön jäsentä ja 29 rekkaa. Yöllä 14. tammikuuta alkoi myrsky. Itämerellä olivat tänä tammikuuna vallinneet hyvin vaikeat sääolot. Kello 3.28 alus lähetti radioviestin, jossa kerrottiin, että aluksella oli ongelmia lastin kanssa. Kello 4.35 Jan Heweliusz sai 30 asteen kallistuman, minkä jälkeen matkustajat saapuivat pelastautumisasemille. Päällikkö päätti yrittää ajaa aluksen kohti Saksan Kap Arkonaa. Kello 4.37 alus lähetti hätäsanoman. Kello 4.45 aluksen kallistuma oli jo 70 astetta. Kello 5.50 alus kaatui ympäri, ja kello 11.00 se upposi. Onnettomuudessa kuoli 54 ihmistä, joista kuusi oli ruotsalaisia. Nykyisin Jan Heweliuszin hylyllä harrastetaan urheilusukellusta. == Lähteet == == Aiheesta muualla == *Fakta om Fartyg – M/S Jan Heweliusz *Jan Heweliusz Luokka:Autolautat Luokka:Rahtilaivat Luokka:Uponneet matkustaja-alukset Luokka:Itämeren hylyt
Vardøger

Vardøger on norjalaisen kansanperinteen etiäinen. Etiäistarinat kertovat tapauksista, joissa jonkun henkilön askeleet, ääni, haju tai häneen liittyvä nähköhavainto kulkee hänen edellään. ==Kirjallisuutta== * Doubles: The Enigma of the Second Self, Rodney Davies, 1998, ISBN 0-709-06118-8 * Dogs That Know When Their Owners Are Coming Home: And Other Unexplained Powers of Animals, Rupert Sheldrake, 2000, ISBN 0-609-80533-9 ==Aiheesta muualla== * Unconscious in the Astral ==Viittauksia populaarikulttuurissa== * Vardogr Origami Artikan albumi Luokka:Skandinaavinen mytologia
Panipat

Panipat (, ) on kaupunki Haryanan osavaltiossa Intiassa. Sen asukasluku oli vuoden 2011 väestönlaskennassa 294 292 ja suuremman metropolialueen 444 524\. Kaupunki tunnetaan esimerkiksi sen lähellä käydyistä kolmesta Intian historiaan vaikuttaneesta taistelusta vuosina 1526, 1556 ja 1761. ==Maantiede== thumb|vasen|Kabuli Baghin moskeija. Panipat sijaitsee Haryanan osavaltiossa Intian luoteisosassa historiallisen Punjabin alueella. ==Historia== Panipat sijaitsee historiallisesti merkittävällä hyökkäysreitillä luoteesta Afganistanin suunnalta kohti Pohjois-Intian tasankoa. Rajputanan aavikot etelässä ja Himalajan vuoristo pohjoisessa tekevät seudusta pullonkaulan, jonka kautta hyökkäävän armeijan on kuljettava Gangesin ja Jamunan laaksoon. Strategisen sijantinsa takia Panipatilla on ollut merkitystä jo pitkään. Se mainitaan jo Mahdbhdratassa ja myöhemmin Delhin sulttaanikunnan aikaisissa lähteissä. Panipat on tullut tunnetuksi kolmesta Intian historian kannalta merkittävästä taistelusta, jotka köäytiin kaupungin tuntumassa. Panipatin ensimmäinen taistelu käytiin vuonna 1526 Delhin sulttaani Ibrahim Lodiin ja Timur Lenkin jälkeläisen Baburin armeijoiden välillä. Babur voitti Lodin joukot, mikä johti jälkimmäisen dynastian romahtamiseen. Taistelun muistoksi rakennutettiin Kabuli Baghin moskeija. Baburin jälkeläinen Akbar kävi puolestaan vuonna 1556 Panipatin toisen taistelun, jonka aikana hän kukisti kapinoineen hindupäällikkö Hemun ja alkoi rakentaa Suurmogulien valtakunta. Panipatin kolmas taistelu käytiin vuonna 1761 ja tällä kertaa osapuolia olivat marathat ja Afganistanista hyökkäävä Ahmad Šah Dorrani. Ahmad Šah vetäytyi alueelta voitettuuaan taistelun, mutta se mahdollisti esimerkiksi brittien varmistaa asemansa Bengalissa marathojen häiritsemättä. Brittiläisen Intian kaudella Panipat oli osa Karnalin piirikuntaa. Intian jaon yhteydessä vuonna 1947 se jäi Intian hallitsemaan osaan Pakistanin kanssa jaettua Punjabia myöhemmin muodostetun Haryanan osavaltion alueella. ==Väestö== Panipatin asukasluku oli Intian vuoden 2011 väestönlaskennan mukaan 294 292\. Suuremman metropolialueen asukasluku oli 444 524\. Varsinaisen kaupungin asukkaista hinduja oli 260 206 eli 87,92 %. Suurimpia vähemmistöjä olivat muslimit (21 157, 7,15 %), sikhit (10 513, 3,55 %) ja jainit (2 964, 1 %). == Lähteet == Luokka:Haryanan kaupungit
Katie Harman

Katie Marie Harman-Ebner (s. 1980 Gresham, Oregon) (o.s. Katie Harman) on yhdysvaltalainen laulaja, näyttelijä ja missi. Hän voitti Miss Oregon -kilpailun vuonna 2001 ja Miss America -kilpailun vuonna 2002 ollessaan 22-vuotias. Hän on valmistunut Portland State University -yliopistosta viestinnän koulutusohjelmasta. Harman meni vuonna 2003 naimisiin Tim Ebnerin kanssa, ja parilla on yhteinen lapsi. Harman julkaisi vuonna 2007 ensimmäisen musiikkialbuminsa nimeltä Soul of Love. Levy sisältää kevyttä klassista musiikkia. ==Aiheesta muualla== *Katie Harmanin viralliset kotisivut Luokka:Yhdysvaltalaiset missit Luokka:Yhdysvaltalaiset laulajat Luokka:Vuonna 1980 syntyneet Luokka:Elävät henkilöt
Jalandhar

Jalandhar on kaupunki Intiassa Punjabin osavaltiossa, 375 km Delhistä ja noin 90 km Amritsarista. Vuonna 2011 siellä laskettiin olevan 874 412 asukasta. Tämä tekee siitä osavaltion kolmanneksi suurimman kaupungin.Citypopulation.de Jalandharissa tuotetaan urheiluvälineitä nahkasta ja kumista. Suuret yhtiöt kuten Adidas ja Reebok ovat ulkoistaneet sinne tuotantoaan. Niitä on syytetty lapsityövoiman käytöstä.Corpwatch Alueen tärkeimpiä viljelykasveja ovat vehnä, riisi, maissi ja helmihirssi eli bajra. Maanviljely perustuu suurelta osin keinokasteluun.jalandhar.nic.in == Lähteet == == Aiheesta muualla == Luokka:Punjabin kaupungit
Daniela Alvarado

Daniela Alvarado (s. 23. lokakuuta 1981 Caracas, Venezuela) on venezuelalainen näyttelijä, joka tunnetaan parhaiten venezuelalaisesta telenovelasta Ihmeiden aika. Hän näytteli sarjassa vuonna 2002. Hänen isänsä on näyttelijä Daniel Alvarado. Myös hänen äitinsä on näyttelijä, Carmen Julia Álvarez. == Aiheesta muualla == * Luokka:Venezuelalaiset näyttelijät Luokka:Vuonna 1981 syntyneet Luokka:Elävät henkilöt
Windows DreamScene

Windows DreamScene on Microsoftin kehittämä ohjelmisto, joka mahdollistaa animaatioiden ja videoiden käytön työpöydän taustakuvana. Luokka:Windows- ohjelmat Luokka:Microsoftin ohjelmistot sv:Windows Vista#Nyheter
Audnedal

Audnedal oli Norjan kunta entisessä Länsi-Agderin läänissä sisämaassa. Audnedalilla oli kunnan asema vuodesta 1964 vuoteen 2020 saakka, kunnes se liitettiin läntiseen naapuriinsa Lyngdalin kuntaan. Tammikuussa 2013 tehdyn väestönlaskennan mukaan Audnedalin kunnassa oli 1 728 asukasta. == Historia == Vuosina 1837–1843 Audnedal tai Undal toimi formannskapsdistriktinä Vigmostadille, Konsmolle, Spangereidille ja Vallelle. Vuonna 1844 Vigmostad ja Konsmo muodostivat Nord-Audnedalin kunnan ja Spangereid ja Valle yhdistyivät Sør-Audnedalin kunnaksi. Vuonna 1875, jolloin väkiluku oli korkeimmillaan, nykyisen Audnedalin alueella oli 2 159 asukasta. Sen jälkeen väkiluku laski tasaisesti ja vuonna 1930 se oli 1 622\. Väkiluku laski, koska maanviljely tuntureilla tuli vaikeammaksi ja ainakin 50 tunturimaatilaa autioitui 1890–1940. Monet muuttivat Amerikkaan. Vuosina 1877–1907 rekisteröitiin 1 200 siirtolaista, jotka olivat merkinneet synnyinpaikakseen Undalin. Ennen toista maailmansotaa arvellaan 2 500 audnedalilaisen matkustaneen Amerikkaan joko pysyvästi tai lyhyemmäksi ajaksi. Vuonna 1910 Nord-Audnedal jakautui uudelleen Vigmostadin ja Konsmon kunniksi. Vuonna 1964 Konsmo, Grindheim ja osa Bjellandin kuntaa yhdistyivät Audnedalin kunnaksi. Audnedal liitettiin puolestaan osaksi Lyngdalin kuntaa 1. tammikuuta 2020. == Lähteet == ==Aiheesta muualla== Luokka:Lyngdal Luokka:Norjan entiset kunnat
Marnardal

Marnardal on entinen Norjan kunta Länsi-Agderin läänin sisämaassa. Kunnassa ei ollut selkeää keskustaa, mutta siellä olivat Øyslebøn, Marnardalin, Laudalin ja Bjellandin taajamat. Kunnan hallinto sijaitsi Heddelandissa. Marnardalin rajanaapureita olivat lännessä Lindesnes ja Audnedal, pohjoisessa Evje og Hornnes, idässä Vennesla ja Songdalen sekä etelässä Søgne ja Mandal. Tammikuussa 2013 tehdyn väestönlaskennan mukaan Marnardalin kunnassa oli 2 292 asukasta. Vuonna 2020 Marnardal ja Mandal liitettiin Lindesnesin kuntaan. == Historia == Marnardal kattoi alueita aiemmista Bjellandin, Grindheimin, Laudalin ja Øyslebøn kunnista. Bjelland ja Grindheim muodostivat yhdessä oman kunnan 1837–1901 ja jakautuivat erillisiksi kunnikseen 1902. Laudalin kunta perustettiin 1899, jolloin se irtautui Øyslebøstä. Vuonna 1964 Grindheim ja osa Bjellandia yhdistyi Konsmon kanssa Audnedalin kuntaan, jolloin muu osa Bjellandista tuli mukaan perustettuun Marnardalin kuntaan. Pääosan Marnardalia muodostivat tuossa yhteydessä Laudal, Øyslebø sekä osa Finslandin kuntaa (josta osa liittyi samaan aikaan perustettuun Songdalenin kuntaan). == Lähteet == ==Aiheesta muualla== Luokka:Norjan entiset kunnat Luokka:Lindesnes
Luettelo Hassisen koneen kappaleista

Tämä on luettelo Hassisen kone -yhtyeen levyttämistä kappaleista aakkosjärjestyksessä. __NOTOC__ == B == * Beast in the Window (High Tension Wire) * Blood Runs Slow (High Tension Wire) * Bubbles in the Stream (High Tension Wire) == E == * Eksyneet lampaat (Harsoinen teräs) == F == * Fraigadi Fromba (1980–82) * Führerin puolesta (Rumat sävelet) == G == * Gold Bricks (High Tension Wire) == H == * Harsoinen teräs (Harsoinen teräs) * Hassisen Kone (Täältä tullaan Venäjä) * High Tension Wire (High Tension Wire) * Hiljaa virtaa veri (Harsoinen teräs, CD-bonus) * Hyvä olla (Rumat sävelet) == I == * Iloisesti hammondilla (Täältä tullaan Venäjä) == J == * Jeesus tulee (Rumat sävelet) * Jouluvappujuhannus (single) * Julkinen eläin (Harsoinen teräs) * Jumalat jalassa (Täältä tullaan Venäjä) * Juodaan viinaa (demo) (Eastpop CD- ROM) * Jurot nuorisojulkkikset (Rumat sävelet) == K == * Kolumbia Orkesteri (Täältä tullaan Venäjä, CD-bonus) * Koulut kii (1980–82) * Kulkurin iltakalja (Täältä tullaan Venäjä) * Kuollut eläköön (Harsoinen teräs) * Kupla kimaltaa (Harsoinen teräs) == L == * Levottomat jalat (Harsoinen teräs) * Läskit lompakot (Rumat sävelet, CD-bonus) == M == * Muoviruusuja omenapuissa (Tuuliajolla (eli ballaadeja Saimaalta)), Live * Muoviruusuja omenapuissa (Täältä tullaan Venäjä, CD-bonus) * Muoviruusuja omenapuissa III (Harsoinen teräs, CD-bonus) == O == * Odotat?! (Rumat sävelet) * Oikeus on voittanut taas (Rumat sävelet) * Olen toki, vain sen tiedän (Harsoinen teräs) * On jouluyö, nyt laulaa saa (Rumat sävelet, CD-bonus) == P == * Panic (High Tension Wire) * Paskan suggeroiva vaikutus (live) (Hassisen Kone - 20 vuotta myöhemmin) * Pelko (Harsoinen teräs) * Pelkurit (Rumat sävelet) == R == * Raha ratkaisee (Rumat sävelet, CD-bonus) * Rajat (Rumat sävelet) * Rappiolla (Täältä tullaan Venäjä) * Reippaat ja lahjakkaat laulajaveikot (Täältä tullaan Venäjä) * Reippaina käymme rekkain alle (Täältä tullaan Venäjä) * Rock ehkäisyvälineitä vastaan (Täältä tullaan Venäjä) == S == * Seinät (remix) (Harsoinen teräs, CD- bonus) * Se myy (Alangolla) * Syytön (Täältä tullaan Venäjä) * Syöksylaskijoita kaikki tyynni (Täältä tullaan Venäjä) == T == * Tanssin hurmaa (live) (Tuuliajolla (eli ballaadeja Saimaalta)) * Totuus (Harsoinen teräs) * Truth (High Tension Wire) * Tuomiopäivä (Rumat sävelet) * Tällä tiellä (Rumat sävelet) * Täältä tullaan Venäjä (Täältä tullaan Venäjä) == U == * Uhrisavua (Rumat sävelet) == V == * Viimeinen rock ennen aivokuolemaa (Täältä tullaan Venäjä) * Vähän kiirettä yläpäässä (live) (Tuuliajolla (eli ballaadeja Saimaalta)) == W == * Walking Fever (High Tension Wire) == Ä == * Älä syö liisteriä (Täältä tullaan Venäjä) == Katso myös == * Luettelo Ismo Alangon kappaleista * Luettelo Sielun Veljien kappaleista * Hassisen Kone * Hassisen Kone
Ilet

Ilet (, tat. latinalaisilla İllät ja kyrillisillä Илләт, mariksi Элнет, Elnet) on 204 kilometriä pitkä Volgaan (ja edelleen Kuibyševin tekojärveen) laskeva joki Marin ja Tatarstanin tasavalloissa Venäjällä. Iletiin laskevista joista suurimmat ovat Ašit, Jušut, Vontša ja Petjalka. Joki on jäässä noin marraskuun puolivälistä huhtikuun puoliväliin. Alajuoksu on navigoitavissa. Marin tasavallassa joki virtaa alajuoksullaan Mari Tšodran kansallispuiston läpi. ==Lähteet== Luokka:Volgan vesistö Luokka:Marin tasavallan joet Luokka:Tatarstanin joet tt:İllät
Jalkapallon Afrikan-mestaruuskilpailut 1963

Jalkapallon Afrikan-mestaruuskilpailut 1963 olivat historian neljännet Afrikan-mestaruuskilpailut. Kilpailut järjestettiin Ghanassa. Ottelut pelattiin maan pääkaupungissa Accrassa sekä Kumasissa. Turnaukseen osallistui kuusi joukkuetta, jotka jaettiin kahteen kolmen joukkueen lohkoon. Lohkovoittajat selviytyivät loppuotteluun ja toiseksi sijoittuneet pronssiotteluun. Maanosan mestaruuden voitti Ghana. ==Karsinnat== Karsintoihin osallistui kahdeksan joukkuetta. Karsinnoista lopputurnaukseen selviytyivät Tunisia, Yhdistynyt arabitasavalta, Sudan ja Nigeria. Isäntämaa Ghana ja hallitseva mestari Etiopia pääsivät lopputurnaukseen ilman karsintoja. ===Joukkueet=== * * * * * * ==Alkulohkot== ===Lohko A=== ===Lohko B=== ==Pronssiottelu== ==Finaali== ==Maalipörssi== 5 maalia * Hassan El-Shazly 4 maalia * Djaksa 3 maalia * Riza * Mfum 2 maalia * Mengistu Worku * Acquah * Jedidi 1 maali * Hassan El-Shazly * Raidh * Taha * Italo Vassalo * Luciano Vassalo * Hassan El-Chazli * Aggrey-Fin * Okepe * Bassey * Onya * El Kawardi * Jakdoul * Ben Amor == Lähteet == Luokka:Jalkapallon Afrikan-mestaruuskilpailut Afrikan-mestaruuskilpailut 1963 Afrikan-mestaruuskilpailut
Alan van der Merwe

Alan van der Merwe (s. 31. tammikuuta 1980 Johannesburg) on eteläafrikkalainen autourheilija ja entinen F1-testikuljettaja. Hän on toiminut Honda-tallin testikuljettajana. == Ura == Hän on voittanut Formula Ford -festivaalin vuonna 2001 ja Britannian Formula 3 -mestaruuden 2003. Van der Merve on ajanut Super Nova Racing -tallissa International Formula 3000 -sarjaa vuonna 2004. Van der Merve on ollut BAR-tallin nuorten kuljettajien kehitysohjelmassa. Sen jälkeen hän on toiminut Hondan testikuljettajana Bonneville 400 -projektissa vuosina 2005–2006 ja ajanut Etelä-Afrikan väreissä A1-sarjaa. Vuodesta 2009 alkaen hän on toiminut virallisena lääkäriauton kuljettajana Formula 1- kilpailuissa. Hänen apuna toimii FIA:n lääketieteellisen edustajan tohtori Ian Roberts. Vuoden 2021 Turkin osakilpailun hän joutui jättämään väliin, koska hänellä todettiin positiivinen koronavirustestitulos. == Formula 3000 -tulokset == Kausi Talli 1 2 3 4 5 6 7 8 9 10 Pisteet Sijoitus 2004 Super Nova Racing SMR 8 ESP 12 MON 9 EUR Kesk. FRA 9 GBR 8 GER 11† HUN BEL ITA 2 14. == A1 Grand Prix -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2006–2007 Etelä-Afrikka NED SPR NED FEA CZE SPR CZE FEA BEI SPR BEI FEA MAL SPR MAL FEA IND SPR 9 IND FEA Kesk. NZL SPR 7 NZL FEA 16 AUS SPR 16 AUS FEA Kesk. RSA SPR RSA FEA MEX SPR MEX FEA SHA SPR 8 SHA FEA 12 GBR SPR GBR FEA 0 NC 2008–2009 Etelä-Afrikka NED SPR NED FEA CHN SPR CHN FEA MAL SPR MAL FEA NZL SPR NZL FEA RSA SPR RSA FEA POR SPR POR FEA GBR SPR 15 GBR FEA 11 19 14. ==Lähteet== == Aiheesta muualla == *http://www.mtv3.fi/urheilu/arkisto *http://www.southafrica.info/what_happening/sports/bonneville.htm Luokka:Eteläafrikkalaiset autourheilijat Luokka:Vuonna 1980 syntyneet Luokka:Elävät henkilöt
Helmisulkahirssi

Helmisulkahirssi eli helmihirssi eli purppurasulkahirssi, untuvaheinä tai neekerinhirssi (Pennisetum glaucum) on hirssin laajimmalti viljelty laji. Sitä on kasvatettu Intiassa ja Afrikassa esihistoriallisista ajoista alkaen. Se on ilmeisesti kotoisin Sahelin alueelta, mistä se on levinnyt niin muualle Afrikkaan kuin Intiaankin 2000 eaa. mennessä. Helmihirssi pärjää olosuhteissa, joissa maaperä on kuivaa ja vähäravinteista ja lämpötilat nousevat korkeiksi. Sitä voi kasvattaa alueilla, missä vehnä ja maissi eivät menesty. Noin puolet maailman hirssintuotannosta on helmihirssiä. Helmihirssi kasvaa 60–90 cm korkeaksi, sillä on punertavansävyiset lehdet ja kukinnot. Sitä kasvatetaan myös koristekasvina.Siipon puutarha == Lähteet == == Aiheesta muualla == *Suomen Lajitietokeskus: Helmisulkahirssi (Cenchrus americanus) *Finto: Kassu – Kasvien suomenkieliset nimet: Helmisulkahirssi (Pennisetum glaucum) *iNaturalist: Helmisulkahirssi (Pennisetum glaucum) *Global Biodiversity Information Facility (GBIF): Cenchrus americanus *ITIS: Pennisetum glaucum *United States Department of Agriculture (USDA): Pennisetum glaucum *Flora of China: Pennisetum glaucum *Food and Agriculture Organization of the United Nations (FAO): Pennisetum americanum *Tropical Forages: Pennisetum glaucum *Centre for Agriculture and Biosciences International (CABI): Pennisetum glaucum (pearl millet) Luokka:Heinäkasvit Luokka:Viljat
High Tension Wire

High Tension Wire on vuonna 1982 julkaistu Hassisen koneen englanninkielinen albumi. Albumi julkaistiin promokäyttöön ulkomaiden markkinoille. Suomessa se julkaistiin Historia 1980–82 -kokoelmalevyn yhteydessä. High Tension Wire jäi Hassisen koneen viimeiseksi albumiksi yhtyeen hajottua samana vuonna. Albumi sisältää pääosin englanninkielisiä versioita albumin Harsoinen teräs kappaleista. Harsoisen teräksen kappaleista puuttuvat "Eksyneet lampaat", "Kuollut eläköön" ja "Olen toki, vain sen tiedän", ja albumin ulkopuolelta mukana ovat kappaleet "Muoviruusuja omenapuissa" ja "Hiljaa virtaa veri", jotka suomenkielisinä versioina ovat yhtyeen viimeisellä singlellä. Mats Hulden ja Ismo Alanko ovat tehneet sanoitukset.http://www.aanitearkisto.fi/firs2/fi/nimike.php?Id=Hassisen+kone+1980+-+1982 == Kappaleet == # # # # # # # # == Lähteet == Luokka:Hassisen Koneen albumit Luokka:Vuoden 1982 albumit
.hack – Taru iltahämärän rannerenkaasta

.hack – Taru iltahämärän rannerenkaasta () on Tatsuya Hamazakin käsikirjoittama ja Rei Izumin piirtämä manga. Suomeksi käännettynä sarja koostuu neljästä pokkarista. == Juoni == Kaksoset Shuugo ja Lena pelaavat ”The Worldia”, maailman suurinta nettiroolipeliä. He voittavat kilpailussa legendaaristen pelaajien Kiten ja BlackRosen hahmot. Kokeillessaan hahmoja he kohtaavat voimakkaan hirviön, joka tappaa Shuugon hahmon. Toisin kuin kuolleet pelihahmot normaalisti, Shuugo joutuu omituiseen paikkaan, jossa saa mystisen rannerenkaan oudolta naiselta. Shuugo alkaa selvittää rannerenkaan salaisuuksia, ja kohtaa matkallaan sekä uusia ystäviä että vastustajia. == Aiheesta muualla == * Luokka:.hack Luokka:2000-luvun anime ja manga Luokka:Komedia-anime ja -manga Luokka:Shōnen
Muotkatakka

Muotkatakka on Enontekiöllä, valtatie 21:n varrella sijaitseva Suomen maanteiden korkein kohta. Muotkatakka on 565,8 metrin korkeudella merenpinnasta. Alueella ammuttiin Lapin sodan viimeiset tykinlaukaukset huhtikuussa 1945. Viimeisten laukausten muistomerkki sijaitsee maanteiden korkeimman kohdan levähdyspaikalla. Kuva:Muotkatakka1.jpg|Kuva Suomen maanteiden korkeimmasta kohdasta. Kuva:Muotkatakka2.jpg|Kuva paikasta, josta ammuttiin sodan viimeiset tykinlaukaukset. == Lähteet == Luokka:Enontekiön liikenne Luokka:Enontekiön luonto
Anytime You Need

"Anytime You Need" oli Armenian edustuskappale vuoden 2007 Eurovision laulukilpailussa Helsingissä. Sen esitti Hayko. Kappale on tyyliltään balladi. Se kertoo Haykosta ja hänen rakastetustaan Haykon sanoessa, että heidän suhteensa tulee kestämään, vaikka muiden loppuvat. Hän kertoo, että "mitä ikinä teenkään, niin katson perääsi". Hän lupaa rakastetulleen, että hän tulee olemaan hänen kanssaan aina kun hän sanoo "itkeä bluesin kanssa" ja Hayko lupaa "kuivata kyyneleesi kun itket". Esityksessä käytettiin kahta taustalaulajaa sekä punertavaa tekopuuta keskellä lavaa. BBC:n kommentaattori Terry Wogan kuvaili toista taustalaulajaa "kuin intiaaniksi". Koska Armenia oli selviytynyt edellisessä kilpailussa kymmenen parhaan joukkoon eli kahdeksanneksi, pääsi se nyt suoraan finaaliin. Finaalissa se esiintyi 23:tena Turkin ja Moldovan edustajien välissä. Kappale sai 138 pistettä ollen lopputuloksissa taas kahdeksas. Armenia ei tosin enää ensi vuonna päässyt suoraan finaaliin, koska uusien viisusääntöjen mukaan ensi vuonna Euroviisujen neljän suurimman rahoittajamaan eli Espanjan, Ison-Britannian, Ranskan ja Saksan lisäksi automaattisesti finaalissa oli vain vuoden 2007 kisojen voittaja, seuraavien isäntämaa, Serbia. Vuodesta 2008 alkaen semifinaali on ollut kaksiosainen, joista kummastakin pääsee kymmenen parasta maata finaaliin. == Lähteet == Luokka:Vuoden 2007 euroviisuedustuskappaleet Luokka:Armenian euroviisuedustuskappaleet